Joshua Kimmich

Joshua Kimmich (lahir 8 Februari 1995) merupakan seorang pemain bola sepak Jerman yang bermain di posisi pemain tengah untuk kelab Bayern Munich dan pasukan kebangsaan Jerman.

Kerjaya kelab

Kerjaya awal
Kimmich beraksi di akademi VfB Stuttgart sebelum sertai RB Leipzig pada Julai 2013. VfB Stuttgart seterusnya menjamin untuk membawa masuk Kimmich semula. Beliau melakukan penampilan pertamanya di 3. Liga untuk Leipzig pada 28 September tahun yang sama ketika menentang SpVgg Unterhaching yang berkesudahan seri 2-2. Beliau menjaringkan gol profesional pertamanya ketika menang 3-2 ke atas 1. FC Saarbrücken pada 30 November 2013.

Bayern Munich
Musim 2015–16
Pada 2 Januari 2015, Kimmich setuju untuk menyertai Bayern Munich selepas menandatangani kontrak lima tahun dalam perpindahan bernilai kira-kira 7 juta euro. Beliau melakukan penampilan sulungnya untuk Bayern pada 9 Ogos pada pusingan pertama DFB-Pokal menentang FC Nöttingen. Penampilan sulungnya di Bundesliga pula pada 12 September ketika menentang FC Augsburg. Empat hari kemudian, Kimmich tampil pada kemunculan pertamanya di Liga Juara-Juara Eropah ketika menentang Olympiakos dan seterusnya, beliau diletakkan dalam kesebelasan utama Bayern dan beraksi sehingga wisel penamat ditiupkan yang berkesudahan Bayern menang 3-0 ke atas SV Darmstadt 98.

Kimmich menamatkan musim pertamanya di Bayern dengan 23 kemunculan liga dan 15 daripadanya beliau diletakkan dalam kesebelasan utama. Beliau turut beraksi sehingga 120 minit pada Perlawanan Akhir DFB-Pokal 2016 menentang Borussia Dortmund di Olympiastadion pada 21 Mei.

Musim 2016–17
Kimmich memulakan musim 2016-17 dengan beraksi sebagai pemain gantian pada perlawanan DFL-Supercup 2016 menentang Dortmund yang berkesudahan Bayern menang 2-0. Pada 9 September, beliau menjaringkan gol pertamanya untuk Bayern pada perlawanan liga ketika menentang Schalke. Empat hari kemudian, beliau menjaringkan dua gol pertamanya di Liga Juara-Juara semasa pasukannya membenam FC Rostov 5-0. Pada 24 September, Kimmich merekodkan gol keempat pada perlawanan keempatnya ketika beliau menjaringkan gol kemenangan Bayern ke atas Hamburg 1-0.

Kerjaya antarabangsa
Pada 31 Mei 2016, Kimmich dinamakan dalam senarai 23 pemain pasukan kebangsaan Jerman ke UEFA Euro 2016 dan beliau diberi nombor jersi 21. Pada 21 Jun 2016, Kimmich dipilih untuk beraksi dalam perlawanan terakhir peringkat kumpulan menentang Ireland Utara. Beliau menggantikan Benedikt Höwedes untuk mengisi posisi bek kanan. Tempoh Kimmich sebagai pilihan pertama posisi bek kanan kekal sehingga pasukannya tersingkir pada peringkat separuh akhir Euro 2016 dan beliau dinamakan "Bintang Pasukan Kejohanan" UEFA.

Gol antarabangsa
 #  Tarikh  Lokasi  Pasukan lawan  Skor  Keputusan  Kejohanan <center>1  4 September 2016  Oslo, Norway    <center>0–2  <center>0–3  Kelayakan Piala Dunia 2018

Statistik kerjaya

KelabMusimLigaPialaEropahLainTermasuk DFB-Supercup 2016JumlahKmnclnGolKmnclnGolKmnclnGolKmnclnGolKmnclnGol Leipzig2013–1426100——2612014–1527220292Jumlah532200000553 Bayern Munich2015–162304090003602016–17114205310197Jumlah3446014310557Jumlah kerjaya877801431011010

Pencapaian
Kelab
Bayern Munich
 Bundesliga: 2015–16
 DFB-Pokal: 2015–16
 DFL-Supercup: 2016

Individu
 Anugerah Bintang Pasukan Kejohanan Eropah: 2016

Nota

Catatan

Pautan luar

Category:Kelahiran 1995
Category:Orang hidup
Category:Pemain bola sepak Jerman
Category:Pemain VfB Stuttgart
Category:Pemain RB Leipzig
Category:Pemain FC Bayern Munich
Category:Pemain UEFA Euro 2016
Category:Pemain Piala Konfederasi FIFA 2017
Category:Pemain Piala Dunia FIFA 2018
Category:Pemain UEFA Euro 2020
Category:Pemain Piala Dunia FIFA 2022